Жэня любіла дома бываць на Каляды. Вакол сумёты, сцены ад маразоў трашчаць, а ў хаце грубка, як вядзьмарка, гарачая. Цёпла, утульна. Пісала яна многа тут, у сшыткі занатоўвала. Цяпер у гэтай хаце гаспадарыць пляменніца Жэні — Таццяна Міхайлаўна, штотыдзень прыязджае сюды з Пінска, дзе пастаянна жыве. Яна перагледзела ўвесь хатні архіў і многія дакументы перадала ў школьны музей.